Document ID: 32009D0451

РЕШЕНИЕ НА КОМИСИЯТА
от 8 юни 2009 година
относно намерението на Обединеното кралство да приеме Регламент (ЕО) № 4/2009 на Съвета относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка
(нотифицирано под номер C(2009) 4427)
(2009/451/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейскатa общност, и по-специално член 11а от него,
като взе предвид писмото от Обединеното кралство до Съвета и Комисията от 15 януари 2009 г.,
като има предвид, че:
(1)
На 18 декември 2008 г. Съветът прие Регламент (ЕО) № 4/2009 относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка (1).
(2)
Съгласно член 1 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство не участва в приемането на Регламент (ЕО) № 4/2009.
(3)
В съответствие с член 4 от посочения протокол Обединеното кралство уведоми Съвета и Комисията с писмо от 15 януари 2009 г., получено от Комисията на 17 януари 2009 г., за намерението си да приеме Регламент (ЕО) № 4/2009.
(4)
На 21 април 2009 г. Комисията даде на Съвета положително становище относно намерението на Обединеното кралство да приеме Регламент (ЕО) № 4/2009,
ПРИЕ НАСТОЯЩОТО РЕШЕНИЕ:
Член 1
Регламент (ЕО) № 4/2009 се прилага за Обединеното кралство в съответствие с член 2.
Член 2
Регламент (ЕО) № 4/2009 влиза в сила в Обединеното кралство на 1 юли 2009 г.
Член 2, параграф 2, член 47, параграф 3 и членове 71, 72 и 73 от регламента се прилагат от 18 септември 2010 г.
Останалите разпоредби на регламента се прилагат от 18 юни 2011 г., при условие че Протоколът от Хага от 2007 г. за приложимото право при задължения за издръжка бъде приложим в Общността към тази дата. Ако това не е изпълнено, регламентът се прилага от датата на прилагане на посочения протокол в Общността.
Член 3
Адресати на настоящото решение са държавите-членки.
Съставено в Брюксел на 8 юни 2009 година.

Labels: 0
15